CELEX: 62010CA0004
Language: sk
Date: 2011-07-14 00:00:00
Title: Spojené veci C-4/10 a C-27/10: Rozsudok Súdneho dvora (prvá komora) zo 14. júla 2011 (návrhy na začatie prejudiciálneho konania, ktoré podal Korkein hallinto-oikeus — Fínsko) — na podnet Bureau National Interprofessionnel du Cognac [Nariadenie (ES) č. 110/2008 — Zemepisné označenia liehovín — Časová pôsobnosť — Ochranná známka obsahujúca zemepisné označenie — Používanie vedúce k situácii poškodzujúcej zemepisné označenie — Zamietnutie zápisu alebo neplatnosť takejto ochrannej známky — Priama uplatniteľnosť nariadenia]

10.9.2011   
            
            
               SK
            
            
               Úradný vestník Európskej únie
            
            
               C 269/8
            
         Rozsudok Súdneho dvora (prvá komora) zo 14. júla 2011 (návrhy na začatie prejudiciálneho konania, ktoré podal Korkein hallinto-oikeus — Fínsko) — na podnet Bureau National Interprofessionnel du Cognac
   (Spojené veci C-4/10 a C-27/10) (1)
   
   (Nariadenie (ES) č. 110/2008 - Zemepisné označenia liehovín - Časová pôsobnosť - Ochranná známka obsahujúca zemepisné označenie - Používanie vedúce k situácii poškodzujúcej zemepisné označenie - Zamietnutie zápisu alebo neplatnosť takejto ochrannej známky - Priama uplatniteľnosť nariadenia)
   2011/C 269/13
   Jazyk konania: fínčina
   
      Vnútroštátny súd, ktorý podal návrh na začatie prejudiciálneho konania
   
   Korkein hallinto-oikeus
   
      Účastníci konania pred vnútroštátnym súdom
   
   
      na podnet Bureau National Interprofessionnel du Cognac
   
      za účasti: Gust. Ranin Oy
   
      Predmet veci
   
   Návrhy na začatie prejudiciálneho konania — Korkein hallinto-oikeus — Výklad prvej smernice Rady 89/104/EHS z 21. decembra 1988 o aproximácii právnych predpisov členských štátov v oblasti ochranných známok (Ú. v. ES L 40, s. 1; Mim. vyd. 17/001, s. 92), ako aj článkov 16 a 23 nariadenia Európskeho parlamentu a Rady (ES) č. 110/2008 z 15. januára 2008 o definovaní, popise, prezentácii, označovaní a ochrane zemepisných označení liehovín a o zrušení nariadenia Rady (EHS) č. 1576/89 (Ú. v. EÚ L 39, s. 16) — Vzťahy medzi ochrannými známkami a chránenými zemepisnými označeniami — Zápis obrazovej ochrannej známky, ktorá obsahuje najmä zemepisné označenie „Cognac“ pre liehoviny, ktoré nespĺňajú podmienky stanovené pre použitie tohto zemepisného označenia
   
      Výrok rozsudku
   
   
               1.
            
            
               Nariadenie Európskeho parlamentu a Rady (ES) č. 110/2008 z 15. januára 2008 o definovaní, popise, prezentácii, označovaní a ochrane zemepisných označení liehovín a o zrušení nariadenia Rady (EHS) č. 1576/89 sa uplatňuje pri posudzovaní platnosti zápisu ochrannej známky obsahujúcej zemepisné označenie chránené týmto nariadením, hoci k zápisu došlo pred nadobudnutím účinnosti uvedeného nariadenia.
            
         
               2.
            
            
               Články 23 a 16 nariadenia č. 110/2008 sa majú vykladať v zmysle, že:
               
                           —
                        
                        
                           príslušné vnútroštátne orgány musia na základe článku 23 ods. 1 tohto nariadenia zamietnuť alebo zrušiť zápis ochrannej známky obsahujúcej chránené zemepisné označenie, na ktorú sa nevzťahuje podmienka časovej pôsobnosti stanovená v odseku 2 toho istého článku, ak používanie tejto ochrannej známky predstavuje jednu zo situácií stanovených v článku 16 uvedeného nariadenia,
                        
                     
                           —
                        
                        
                           situácia, o akú ide v druhej otázke, a to zápis ochrannej známky obsahujúcej zemepisné označenie alebo výraz zodpovedajúci tomuto označeniu a jeho prekladu pre liehoviny, ktoré nespĺňajú špecifikácie požadované týmto označením, spadá pod situácie uvedené v článku 16 písm. a) a b) nariadenia č. 110/2008 bez toho, aby tým bolo dotknuté prípadné uplatnenie iných pravidiel stanovených v tomto článku 16.
                        
                     
         
      (1)  Ú. v. EÚ C 63, 13.3.2010.